Der er ikke udsigt til, at kunderne ved Lauritz.com får ret mange af deres penge, som de har til gode, tilbage. Sådan lyder det i dag fra Per Nikolaj Bukh, der er professor i økonomistyring ved Aalborg Universitet. TV2 Nord har i dag talt med ham, efter det er kommet frem, at kunderne i den nordjyske afdeling, Lauritz Aalborg ApS, har 7,99 millioner kroner til gode. - Det ser rigtig skidt ud for kunderne. Vi kan se, at der er 200 millioner kroners gæld, og der er ikke ret mange aktiver, så måske er der tale om, at man kan få 10 procent - maksimalt 20 procent tilbage - og måske slet ikke noget, hvis de går konkurs, siger han. Hvad tænker du om den her måde at drive virksomhed på? - Det er jo en lidt speciel måde at drive virksomhed på, og mange af de almindelige auktionskunder har jo slet ikke været bevidste om det her. Så det er en lille smule uhensigtsmæssigt, og måske lige på kanten til, at man kan kalde det farvede. Men sådan har reglerne været, sådan har vilkårene været, og vi almindelige kunder har jo ikke haft orienteret os omkring, hvad det var, vi gik ind til, siger han.

Opsummering:
Der er ikke udsigt til, at kunderne kan få ret meget tilbage.